钦定古今图书集成/明伦汇编/官常典/第006卷 > 管子 > 《枢言篇》
## 钦定古今图书集成/明伦汇编/官常典/第006卷 > 管子 > 《枢言篇》

日益之而患少者惟忠，日损之而患多者惟欲多。忠
少欲，智也，为人臣者之广道也。为人臣者非有功劳
于国也，家富而国贫，为人臣者之大罪也。为人臣者，
非有功劳于国也，爵尊而主卑，为人臣者之大罪也。
无功劳于国而贵富者，其唯尚贤乎？众人之用其心
也，爱者憎之始也，德者怨之本也。其事亲也，妻子具
则孝衰矣；其事君也，有好业，家室富足，则行衰矣；爵
禄满，则忠衰矣。唯贤者不然，故先王不满也。